Bookmark-JAPAN

ทาเทยามะกับเส้นทางการเดินยูกิโนะโอทานิที่จังหวัดโทยามะ2019
2019-04-15 - 2019-06-22 | Tateyama, 芦峅寺室堂, Nkaniikawa District, Toyama, 930-1414, Japan
เส้นทางทาเทยามะคุโรเบะอัลพายด์ (Tateyama Kurobe Alpine) คือ เส้นทางการท่องเที่ยวบนภูเขาระหว่างจังหวัดโทยามะและนากาโน่
คุณสามารถเพลิดเพลินกับธรรมชาติอันงดงามของเส้นทางการเจาะผ่านระหว่างภูเขาที่มีความสูงเหนือระดับน้ำทะเลราวๆ 3000 เมตร
ช่วงฤดูหนาวเส้นทางนี้จะปิดบริการไว้เนื่องจากถูกปกคลุมด้วยหิมะและเมื่อเริ่มเข้าสู่ฤดูใบไม้ผลิ(ราวๆเดือนเมษายน) จะมีการนำเอาหิมะออกเพื่อเปิดถนนอีกครั้ง
และนี่เองก็กลายเป็นกำแพงหิมะสองข้างทางยาว 500 เมตรต่อเนื่องกัน ดึงดูดนักท่องเที่ยวให้มาชมเส้นทางนี้
ความสูงกำแพงหิมะก็ไม่ธรรมดาราวๆ 20 เมตรก็มี เทียบได้กับตึกสิบชั้นเลยทีเดียว
สงสัยกันหรือมั้ยครับว่าเขาสร้างถนนกำแพงหิมะได้อย่างไร
ถนนสายนี้เรียกกันว่า 「ยูกิโนะโอทานิ」 การทำถนนเส้นนี้ต้องสร้างจากรถเกลี่ยดิน(bulldozer) ชนิดพิเศษโดยเฉพาะ
เจ้ารถเกลี่ยดินนี้มีชื่อว่า คุมะทาโร่
ทุกๆท่านอาจสงสัยว่าหิมะที่ปกคลุมหนาจนมองไม่เห็นถนนได้นั้นจะรู้ได้อย่างไรว่าจะเริ่มต้นเกลี่ยหิมะตรงไหนหรือถึงตรงไหนหรือแม้กระทั่งกว้างขนาดไหน แต่….ด้วยความพิเศษของเจ้าคุมะทาโร่ที่มีตัวGPS ช่วยในการจับตำแหน่งหรือค้นหาถนนได้นั่นเอง ทำให้สามารถเกลี่ยหิมะได้อย่างถูกต้อง
การเกลี่ยหิมะเพื่อทำการเปิดเส้นทางท่องเที่ยวนั้นใช้เวลาราวๆ เดือนเศษ
แล้วกำแพงหิมะไม่ถล่มหรอ？
กำแพงหิมะบริเวณโดยรอบเป็นหิมะที่เกิดขึ้นจากธรรมชาติที่ทับถมด้วยความต่างของอุณหภูมิความชื้นที่เหมาะสมสะสมกันเป็นเวลานานจึงไม่ถล่มลงมาง่ายๆ

วันที่ 10-19 พฤษภาคมนี้ยังมี「กำแพงหิมะวงกต」ให้เราได้เล่นอีกด้วย
ส่วนท่านใดอยากเดินชมกำแพงหิมะก็เชิญได้ตั้งแต่เวลา 9:30 ～ 15：15

ในช่วงเวลาชมยูกิโนะโอทานิ จะหนาวมากดังนั้นเสื้อผ้ากันหนาวแบบหนาๆ รวมไปหมวก ถุงมือต่างๆ จำเป็นต้องใส่ให้มิดชิดแล้วออกไปชมความสวยงามกันเลย

[การเดินทาง]
สามารถดูได้จากเว็บไซต์ (มีภาษาไทยไว้บริการด้วยล่ะ)
https://www.alpen-route.com/th/access_new/
※　วีดีโอจากช่องของคุณ Wonder World

(adsbygoogle = window.adsbygoogle || []).push({});

(adsbygoogle = window.adsbygoogle || []).push({});
